CELEX: 62016TA0010
Language: lt
Date: 2018-09-25 00:00:00
Title: Byla T-10/16: 2018 m. rugsėjo 25 d. Bendrojo Teismo sprendimas byloje GABO:mi / Komisija (Arbitražinė išlyga — Šeštoji ir septintoji bendrosios mokslinių tyrimų, technologinės plėtros ir demonstracinės veiklos programos (2002-2006 ir 2007-2013) — Raštai, kuriais reikalaujama grąžinti dalį suteiktų subsidijų — Debeto aviza — Reikalavimų įskaitymas — Ieškinio patikslinimas — Priimtinumas — Išlaidų tinkamumas — Lėšos, laikomos patikos fonde — Pareiga sąnaudas įrašyti į kontrahento sąskaitas — Atitiktis valstybės, kurioje įsisteigęs kontrahentas, apskaitos taisyklėms — Teisinis saugumas — Teisėti lūkesčiai — Geras valdymas — Skaidrumas — Teisė būti išklausytam — Proporcingumas)

12.11.2018   
            
            
               LT
            
            
               Europos Sąjungos oficialusis leidinys
            
            
               C 408/46
            
         
      2018 m. rugsėjo 25 d. Bendrojo Teismo sprendimas byloje GABO:mi / Komisija
      
      (Byla T-10/16) (1)
      
      ((Arbitražinė išlyga - Šeštoji ir septintoji bendrosios mokslinių tyrimų, technologinės plėtros ir demonstracinės veiklos programos (2002-2006 ir 2007-2013) - Raštai, kuriais reikalaujama grąžinti dalį suteiktų subsidijų - Debeto aviza - Reikalavimų įskaitymas - Ieškinio patikslinimas - Priimtinumas - Išlaidų tinkamumas - Lėšos, laikomos patikos fonde - Pareiga sąnaudas įrašyti į kontrahento sąskaitas - Atitiktis valstybės, kurioje įsisteigęs kontrahentas, apskaitos taisyklėms - Teisinis saugumas - Teisėti lūkesčiai - Geras valdymas - Skaidrumas - Teisė būti išklausytam - Proporcingumas))
      (2018/C 408/58)
      Proceso kalba: anglų
      
         Šalys
      
      
         Ieškovė: GABO:mi Gesellschaft für Ablauforganisation:milliarium mbH & Co. KG (Miunchenas, Vokietija), atstovaujama advokatų M. Ahlhaus ir C. Mayer
      
         Atsakovė: Europos Komisija, iš pradžių atstovaujama S. Delaude, S. Lejeune ir M. Siekierzyńska, vėliau – S. Delaude ir M. Siekierzyńska
      
         Dalykas
      
      Pirma, SESV 272 straipsniu grindžiamas prašymas pripažinti, kad neegzistuoja dviejuose 2015 m. gruodžio 2 d. informaciniuose raštuose ir 2015 m. gruodžio 2 d. debeto avizoje dėl 1 770 417,29 euro nurodyta skola ir, antra, SESV 263 straipsniu grindžiamas prašymas panaikinti septyniuose 2015 m. gruodžio 16 d. ir 2015 m. gruodžio 21 d., 2016 m. sausio 14 d., 2016 m. balandžio 26 d. ir 2016 m. gegužės 3 d. raštuose nurodytus sprendimus dėl įskaitymo, kuriais siekiama įskaitymo būdu kiekvieną mokėjimą padengti tariama ieškovės skola, šią debeto avizą ir informacinius raštus.
      
         Rezoliucinė dalis
      
      
                  1.
               
               
                  Europos Komisijos 2015 m. gruodžio 2 d. debeto avizoje Nr. 3241514917 ir dviejuose 2015 m. gruodžio 2 d. informaciniuose raštuose nurodytas kreditorinis reikalavimas bendrovei GABO:mi Gesellschaft für Ablauforganisation:milliarium mbH & Co. KG yra nepagrįstas, kiek jis susijęs su deklaruotomis išlaidomis „bendras kelionių ir susirinkimų biudžetas“ ir su jomis susijusiomis fiksuoto dydžio išmokomis.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  Kiekviena šalis padengia savo bylinėjimosi išlaidas.
               
            
         (1)  OL C 111, 2016 3 29.